**Maroshévíz története**

**Maroshévíz** (korábban *Oláhtoplica,* [románul](https://hu.wikipedia.org/wiki/Rom%C3%A1n_nyelv) *Toplița,* [németül](https://hu.wikipedia.org/wiki/N%C3%A9met_nyelv) *Töplitz*) város [Romániában](https://hu.wikipedia.org/wiki/Rom%C3%A1nia), [Erdélyben](https://hu.wikipedia.org/wiki/Erd%C3%A9ly), [Hargita megyében](https://hu.wikipedia.org/wiki/Hargita_megye). Hargita megye északi régióközpontja. A gyergyói fakereskedés és [marosi](https://hu.wikipedia.org/wiki/Maros) [tutajozás](https://hu.wikipedia.org/w/index.php?title=Tutajoz%C3%A1s&action=edit&redlink=1) egykori központja. [Gyergyószentmiklóstól](https://hu.wikipedia.org/wiki/Gyergy%C3%B3szentmikl%C3%B3s) 32 km-re északnyugatra, a [Maros](https://hu.wikipedia.org/wiki/Maros) völgyszorosának kapujában fekszik. Hozzá tartozik még [Kelemenpatak](https://hu.wikipedia.org/wiki/Kelemenpatak), [Lunkány](https://hu.wikipedia.org/wiki/Lunk%C3%A1ny_(Hargita_megye)), [Magyaros](https://hu.wikipedia.org/wiki/Magyaros), [Moglán](https://hu.wikipedia.org/wiki/Mogl%C3%A1n), [Székpatak](https://hu.wikipedia.org/wiki/Sz%C3%A9kpatak), [Válya](https://hu.wikipedia.org/wiki/V%C3%A1lya), [Vugány](https://hu.wikipedia.org/wiki/Vug%C3%A1ny" \o "Vugány) és [Zsákhegy](https://hu.wikipedia.org/wiki/Zs%C3%A1khegy).

**Története**

Területe ősidők óta lakott. A Kránga-hegyen az [ókorban](https://hu.wikipedia.org/wiki/%C3%93kor) a Sangidava nevű [dák](https://hu.wikipedia.org/wiki/D%C3%A1kok) vár állott. A jelenlegi település valószínűleg egykori irtványtelepből fejlődött ki, [1567](https://hu.wikipedia.org/wiki/1567)-ben említik először, *Toplicza* néven. [1850](https://hu.wikipedia.org/wiki/1850)-ben 2342 lakosából 2115 román és 181 magyar volt. [1910](https://hu.wikipedia.org/wiki/1910)-ben 7388 lakosából 4194 román és 2414 magyar volt.

A [trianoni békeszerződésig](https://hu.wikipedia.org/wiki/Trianoni_b%C3%A9keszerz%C5%91d%C3%A9s) [Maros-Torda vármegye](https://hu.wikipedia.org/wiki/Maros-Torda_v%C3%A1rmegye) [Régeni felső járásához](https://hu.wikipedia.org/w/index.php?title=R%C3%A9geni_fels%C5%91_j%C3%A1r%C3%A1s&action=edit&redlink=1" \o "Régeni felső járás (a lap nem létezik)) tartozott. A település az utóbbi 20 évben jelentősen fejlődött. [2002](https://hu.wikipedia.org/wiki/2002)-ben 15 880 lakosából 11 291 román, 4039 magyar, 486 cigány és 15 német volt. Maroshévíz történetének ismert feldolgozója [Czirják Károly](https://hu.wikipedia.org/wiki/Czirj%C3%A1k_K%C3%A1roly) helytörténész.

**Látnivalók**

* A moglanyesti Nagyasszony [kolostortemplomot](https://hu.wikipedia.org/wiki/Marosh%C3%A9v%C3%ADzi_fatemplom) [1658](https://hu.wikipedia.org/wiki/1658)-ban [I. György István moldvai fejedelem](https://hu.wikipedia.org/wiki/I._Gy%C3%B6rgy_Istv%C3%A1n_moldvai_fejedelem) építtette felesége, Safta részére fából.
* [Műemlék fatemplomát](https://hu.wikipedia.org/wiki/Szent_Ill%C3%A9s_pr%C3%B3f%C3%A9ta_fatemplom_(Marosh%C3%A9v%C3%ADz)), amely a [Szent Illés](https://hu.wikipedia.org/w/index.php?title=Szent_Ill%C3%A9s&action=edit&redlink=1) kolostor mellett áll, [1847](https://hu.wikipedia.org/wiki/1847)-ben építették a Maros megyei [Gödemesterházán](https://hu.wikipedia.org/wiki/G%C3%B6demesterh%C3%A1za" \o "Gödemesterháza). 1910-ben szállították ide kolostoralapítás céljából, majd [1924](https://hu.wikipedia.org/wiki/1924) és [1928](https://hu.wikipedia.org/wiki/1928) között bővítették. Másik [ortodox](https://hu.wikipedia.org/wiki/Rom%C3%A1n_Ortodox_Egyh%C3%A1z) fatemploma [1867](https://hu.wikipedia.org/wiki/1867)-ben épült.
* [Református](https://hu.wikipedia.org/wiki/Reform%C3%A1tus) temploma [1895](https://hu.wikipedia.org/wiki/1895)-ben épült, a [második világháborúban](https://hu.wikipedia.org/wiki/M%C3%A1sodik_vil%C3%A1gh%C3%A1bor%C3%BA) megrongálódott, de kijavították. Nagy kéttornyú [ortodox](https://hu.wikipedia.org/wiki/Ortodox_kereszt%C3%A9nys%C3%A9g) temploma van.
* A Lázár-kúria 1829-ben épült, ma gyermekotthon.
* Fenyvesek övezte gyógyfürdőtelepe a Fenyő- vagy [Bánffy-fürdő](https://hu.wikipedia.org/w/index.php?title=B%C3%A1nffy-f%C3%BCrd%C5%91&action=edit&redlink=1) üdülőközpont, 655-690 m magasan fekszik, klimatikus gyógyhely. 26 °C-os radioaktív ásványi sókban gazdag termálvize van. A fürdőtelepen [1882](https://hu.wikipedia.org/wiki/1882)-ben [Bánffy Dezső](https://hu.wikipedia.org/wiki/B%C3%A1nffy_Dezs%C5%91) építtetett villát, melyet azonban [1999](https://hu.wikipedia.org/wiki/1999)-ben leromboltak. Jelenlegi medencéje [1937](https://hu.wikipedia.org/wiki/1937)-ben épült.
* Az Urmánczy-fürdő [1959](https://hu.wikipedia.org/wiki/1959)-ben épült a Maros mellett, 25 °C-os vize van
* A várostól 9 km-re első világháborús emlékmű áll.

Forrás: https://hu.wikipedia.org/wiki/Maroshévíz